**ET tuntisuunnitelma 1.-2.lk (3.-4.lk) Mummo**

**- käytettävä aika: 2 X 45min.**

|  |  |  |  |
| --- | --- | --- | --- |
| **aika** | **opetustavoite** | **sisältö** | **opetusmenetelmät** |
| **5min.** | **orientointi ja aiheeseen tutustuminen** | **Video: opettaja on videoinut mummoaan; mummo kertoo opettajasta pienenä tyttönä ja vanhenemisesta** | **Kuuntelu:****Oppilaat istuutuvat lattialle rinkiin ja keskittyvät videoon****HUOM! Jos opella ei mahdollisuutta (tai halua) videoita omaa isovanhempaansa, voi hän kertoa heistä tai lukea esim. tarinan isovanhemman ja lapsen suhteesta** |
| **25min.** | **omien juurien tunteminen ja historiatietoisuus sekä empatiakyvyn harjoittaminen** | **Yhteiskeskustelu:****Ensin puhutaan auki isovanhemmuuden käsite! (Mitä tarkoittavat vanheneminen, vanhuus ja isovanhemmuus) Oppilaat saavat vuorotellen ringissä kertoa muille isovanhemmistaan,****ovatko elossa, missä asuvat, ovatko läheisiä vai etäisiä.**  | **Lapsen yksityisyyttä kunnioitettava: jokainen saa kertoa mitä haluaa. Ope ohjaa kuitenkin kysymyksin. Maahanmuuttajien kertomuksiin kiinnitetään erityistä huomiota: asuvatko isovanhemmat toisessa maassa? Onko lapsi nähnyt heitä? Mitä tietää heistä? Mitä he kertoisivat videolla?****(erilaiset kulttuuriperinnöt keskuudessamme)** **Oppilaita rohkaistaan miettimään, mitä oma mummo kertoisi heistä ja omasta elämästään.****Keskustellaan myös kuolemasta, mikäli teema tulee lasten kertomuksissa esiin.** |
| **15min.** | **konkreettinen toiminta ja oppilaiden tunneilmaisun kehittäminen** | **Puhutaan pareittain, minkälaisia tunteita isovanhemmat herättävät ja mitä lapset haluaisivat heille sanoa. Tunnin lopussa pohjustetaan ensi kerran purku siten, että oppilaat haastattelevat puolistrukturoidun haastattelurungon mukaisesti omia isovanhempiaan tai jos he eivät ole haastateltavissa, omia vanhempiaan isovanhemmistaan.** | **­Muodostetaan parit:** **Parit kirjaavat ylös, mikä haluaisivat sanoa isovanhemmalleen juuri nyt, jos he saisivat sanoa sen videolla tai kirjeellä. Minkälaisen videon itse tekisit isovanhemmille? Esitetään kuvitteelliset videot seuraavan tunnin alussa muille pareittain (taulunkehyksien takaa, ope pitää). Jos ei halua, kirje riittää.** |
| **Seuraavan tunnin alku:****15min.** | **Yhteenveto ja tunnelmat** | **Piirissä puhutaan parityöskentely auki ja askarruttavat kysymykset.**  | **Keräännytään takaisin piiriin, opettaja varmistaa missä vaiheessa ”videot” ovat. Puhutaan vielä hetki isovanhemmuudesta ja erityisesti maahanmuuttajalasten tuntemuksista, jotta suomalaisetkin saavat käsityksen erilaisista juurista ja kulttuureista. Opettajan johdolla puhutaan vielä yhteisesti haastatteluläksystä: ”Minun juureni”** |
| **30min.** | **omin juurien selvitys ja toisten tarinoihin eläytyminen** | **1) esitetään ”videot” tai kirjeet****2) haastattelujen purku** | **Oppilaat saavat kertoa miten haastattelu meni, saivatko isovanhemman kiinni ja minkälaisia asioita tuli ilmi.**  |

**OPS- kytkökset**

**A-B Itsetuntemus ja kulttuuri-identiteetti: Kuka olen ja mitä osaan?**

 **-** Millainen olen?

 **Miten kehityn ja kasvan?**

* elämänkaari, elämänvaiheet
* vanheneminen, vanhuus
* sairaus ja kuolema

  **Miten olen samanlainen/erilainen kuin muut?**

* ihmisiä erottavia ja yhdistäviä seikkoja

 **Yhteisö ja ihmisoikeudet: Perhe ja koti**

* minun perheeni
* erilaisia perheitä
* perheen merkitys minulle
* mikä on koti?

Muuta:

- vanhenemista käsiteltäessä on luontevaa sivuta myös OPSissakin mainittua kuoleman käsitettä lasten kanssa. On syytä lähestyä asiaa subjektiivisesti rauhallisessa tilanteessa, jossa lapsilla on aikaa miettiä, tuntea ja puhua asiasta muiden kanssa. Asiaa on hyvä käsitellä perusteellisesti, jottei kukaan jää yksin miettimään isoja, ahdistaviakin kysymyksiä.